stanford-oval/wikipedia huggingface dataset:
สแกมหลอกให้รัก
ความเสียหาย

ในปี 2016 สำนักงานสอบสวนกลางสหรัฐรายงานว่า เหยื่อได้เสียเงินเกินกว่า 220 ล้านเหรียญสหรัฐ (ประมาณ 7,700 ล้านบาท) เนื่องกับสแกมนี้
ซึ่งมากกว่าสแกมฟิชชิงถึง 7 เท่าและมากกว่าสแกมเรียกค่าไถ่ข้อมูลถึงร้อยเท่า
โดยความเสียหายได้เพิ่มขึ้นมากเรื่อยๆ อย่างน่าตกใจ 
ในสหรัฐ การเสียเงินเช่นนี้เพิ่มจาก 211 ล้านเหรียญสหรัฐ (ประมาณ 7,200 ล้านบาท) เป็น 475 ล้านเหรียญ (ประมาณ 14,700 ล้านบาท) ระหว่างปี 2017-2019
กรณีที่แจ้งความก็เพิ่มขึ้นจาก 15,372 กรณีเป็น 19,473 กรณี
รัฐบาลออสเตรเลียก็รายงานคดีที่เพิ่มขึ้นในประเทศเช่นกัน
โดยความเสียหายเพิ่มขึ้นจาก 20.5 ล้านเหรียญออสเตรเลียเป็น 28.6 ล้านเหรียญระหว่างปี 2017-2019
เหยื่อที่เป็นเป้า

ผู้ร้ายมักจะเลือกเหยื่อที่มีอายุมากกว่า เพราะมีทรัพย์มากกว่า เช่น เงินเกษียณ หรือเป็นเจ้าของบ้าน ที่สามารถโกงเอาได้
ตามงานศึกษาของสมาคมจิตวิทยาบริติช คนที่อ่อนไหวง่ายอาจถูกหลอกลวงได้ง่ายกว่า
ตามงานศึกษา คนที่อ่อนไหวง่ายและคนที่เข้าใจความรู้สึกของตนและผู้อื่นได้น้อยกว่า จะตกเป็นเหยื่อของสแกมนี้ได้ง่ายกว่า
คำหลอกลวงต่างๆ

ต่อไปนี้เป็นตัวอย่างคำหลอกลวงเอาเงินจากเหยื่อในแสกมนี้
หลอกว่า เจ้านายได้จ่ายเงินให้แก่ตนด้วยธนาณัติของไปรษณีย์ แล้วขอให้เหยื่อเข้าเงินธนาณัติปลอมนั้นในธนาคารแล้วโอนเงินไปให้ตน ในที่สุด ธนาคารก็จะเอาเงินคืน แต่จะไม่ยกเลิกการโอนเงิน
หลอกให้เหยื่อส่งเงินไปให้เพื่อจ่ายค่าหนังสือเดินทาง
หลอกให้เหยื่อส่งค่าเครื่องบินไปให้เพื่อจะมาเยี่ยมเหยื่อ โดยอ้างว่าถูกกีดขวางโดยสมาชิกครอบครัวหรือคู่ครอง ในทุกๆ กรณี ผู้ร้ายจะไม่เดินทางมาจริงๆ โดยใช้ข้ออ้างต่างๆ รวมทั้ง ถูกจับตัวโดยเจ้าหน้าที่ด่านเข้าเมืองผู้ขู่จะเอาสินบน
บอกว่า มีทองแท่งหรือของมีค่าอื่นๆ ที่กงสุลยึดไว้โดยจะต้องจ่ายภาษีก่อนจะได้คืนมาแล้วมาหาเหยื่อ
หลอกว่า ต้องการเงินเพื่อมาพบเหยื่อ
หลอกว่าถูกจับตัวไว้เพราะไม่สามารถจ่ายหนี้ได้
หลอกว่าต้องการเงินเพื่อจ่ายค่าโรงพยาบาล
หลอกว่าต้องการเงินมาจ่ายค่าโทรศัพท์เพื่อจะติดต่อกับเหยื่อต่อไป
หลอกว่าต้องการเงินเพื่อจ่ายค่ารักษาพยาบาลที่เร่งด่วนสำหรับพ่อแม่ของตน
บอกว่าเป็นพนักงานโดยตรงหรือโดยอ้อมของเว็บไซต์ และค่าธรรมเนียมที่เหยื่อจ่ายเพื่อเป็นสมาชิกหรือเพื่อใช้บริการ ส่วนหนึ่งตนจะได้
คำหลอกลวงต่างๆ > แบล็คเมล์

ผู้ร้ายหลอกให้รักบางพวก จะสืบหาเหยื่อที่มีความปรารถนาทางเพศแปลกๆ แล้วหลอกเหยื่อว่าถ้าจ่ายค่าเครื่องบินให้ ก็จะได้อยู่กับตนตามความปรารถนา
ผู้ร้ายบางพวกจะชวนเหยื่อให้แสดงกิจกรรมทางเพศต่อหน้าเว็บแคม 
โดยผู้ร้ายจะอัดวิดีโอไว้ แสดงให้เหยื่อดู แล้วแบล็คเมล์ให้ส่งเงินให้ เพื่อไม่ให้ส่งสิ่งที่อัดไว้ไปให้เพื่อน ครอบครัว หรือนายจ้าง โดยข้อมูลเกี่ยวกับเพื่อนเป็นต้น จะได้มาจากสื่อสังคมเช่นเฟซบุ๊กหรือทวิตเตอร์
คำหลอกลวงต่างๆ > เดตราคาแพง

วิธีนี้ต่างกับสแกมหลอกให้รักอื่นๆ คือจะมีการมาเดตกันจริงๆ ในประเทศของผู้ร้าย แต่จุดประสงค์ก็เพื่อให้เหยื่อใช้จ่ายเงินให้มากที่สุดเท่าที่จะได้ในระยะเวลาอันสั้นๆ โดยแทบจะไม่ได้อะไรเป็นสิ่งตอบแทนเลย 
ปกติจะมีผู้สมรู้ร่วมคิดกันหลายคน เช่น คนแปลภาษา หรือคนขับแท็กซี่ ซึ่งเหยื่อจะต้องจ่ายค่าบริการในราคาแพง 
บริการทุกอย่างผู้ร้ายจะจัดหาให้ โดยเหยื่อจะต้องจ่ายในราคาสูง เช่น จะนัดไปเจอกันในที่ที่ไม่ใช่ร้านกาแฟธรรมดา แต่เป็นร้านอาหารราคาโหด ซึ่งปกติคนในพื้นที่จะไม่มีทางจ่าย แล้วหลอกให้ซื้อของราคาแพงต่างๆ รวมทั้งของขวัญสำหรับผู้ร้าย เช่น อุปกรณ์อิเล็กทรอนิกส์ และเสื้อขนสัตว์
ปกติคนขายก็จะมีส่วนร่วมด้วย
คือหลังจากเหยื่อกลับไปแล้ว ก็จะคืนของที่ซื้อมาไปให้แก่คนขาย แล้วแบ่งเงินที่ได้กัน 
เพราะได้เงินด้วยปฏิบัติการเช่นนี้ ผู้ร้ายก็จะพยายามมีเดตกับคนรวยๆ ให้มากที่สุดเท่าที่จะเป็นได้
ความสัมพันธ์ดังว่า จะไม่งอกงามยิ่งกว่านี้ มีแต่จะขอเงินจากเหยื่อเพิ่มขึ้นเรื่อยๆ แม้หลังจากที่กลับบ้านไปแล้ว
นี่ไม่เหมือนกับคนที่แต่งงานเพื่อเงิน เพราะผู้ร้ายในสแกมนี้จริงๆ อาจจะไม่ใช่คนโสด หรือไม่สามารถแต่งงานกับคนอื่นได้
คำหลอกลวงต่างๆ > สแกม 419

บทความหลัก: สแกมจ่ายเงินล่วงหน้า
สแกมหลอกให้รักอีกอย่างหนึ่งก็คือผู้ร้ายจะบอกว่าจะต้องแต่งงาน 
เพื่อที่จะรับมรดกเป็นเงินล้านๆ เหรียญสหรัฐ หรือมรดกเป็นทอง จากลุง จากพ่อ หรือจากปู่ย่าตายาย 
ผู้หญิงก็จะติดต่อเหยื่อผู้ชาย แล้วบอกถึงปัญหาของตน เช่นไม่สามารถเอาทองออกจากประเทศเพราะไม่สามารถจ่ายค่าธรรมเนียม หรือภาษีการแต่งงาน 
ผู้หญิงจะไม่สามารถรับมรดกจนกระทั่งแต่งงาน โดยเป็นข้อแม้พินัยกรรมของพ่อ ของลุง หรือของปู่ย่าตายาย
ผู้ร้ายจะทำให้เหยื่อเชื่อว่าจริงใจ จนกระทั่งเหยื่อเชื่อใจจนสามารถขอเงินได้เป็นพันๆ เหรียญ เพื่อจะนำทองเข้าไปในประเทศของเหยื่อ 
ผู้ร้ายอาจเสนอว่า จะบินไปประเทศของเหยื่อเพื่อพิสูจน์ว่ามีตัวตนจริงๆ และเพื่อเหยื่อจะได้ส่งค่าเครื่องบินไปให้ 
แต่ผู้ร้ายจริงๆ ก็จะไม่ไป
เมื่อเหยื่อติดต่อไปและถามว่าเกิดอะไรขึ้น ผู้ร้ายก็จะยกข้ออ้างต่างๆ เช่น ไม่สามารถได้วีซ่าขาออก หรือประสบความเจ็บป่วย ไม่ว่าจะเป็นของตนเองหรือของสมาชิกครอบครัว
คำหลอกลวงต่างๆ > การปลอมตัวเป็นทหาร

เทคนิคที่ผู้ร้ายใช้เพิ่มขึ้นเรื่อยๆ ก็คือการปลอมตัวเป็นทหารอเมริกัน 
ผู้ร้ายมักชอบใช้รูปภาพ ชื่อ และหน้าเว็บของทหาร เพราะจะทำให้เหยื่อเชื่อใจ มั่นใจ และนิยมชมชอบ
เพราะฝ่ายประชาสัมพันธ์ของทหาร มักจะโพสต์ข้อมูลเกี่ยวกับทหารโดยไม่กล่าวถึงครอบครัวหรือชีวิตส่วนตัว ดังนั้น แก๊งอาชญากรอินเทอร์เน็ต บ่อยครั้งจากไนจีเรียหรือกานา ก็จะขโมยรูปภาพจากเว็บไซต์เช่นนั้น
ผู้ร้ายอาจบอกเหยื่อว่ากำลังสนับสนุนสถานเด็กกำพร้าด้วยเงินของตนเอง หรือจำเป็นต้องได้เงินช่วยเหลือเพราะไม่สามารถเอาเงินของตัวเองออกมาได้จากบริเวณที่รบกันอยู่ 
โดยจะให้ส่งเงินไปให้แก่บุคคลที่ 3 ผู้ที่ผู้ร้ายจะไปรับเอามาได้
บางครั้งบุคคลที่ 3 ก็มีจริงแต่บางครั้งก็ไม่มี 
เงินที่ส่งไปทาง Western Union หรือ MoneyGram เวลารับจะไม่ต้องแสดงบัตรประจำตัวเมื่อผู้ส่งส่งโดยระบุคำถามคำตอบที่รู้กันสองคน
โดยสามารถรับเงินที่ไหนก็ได้ในโลก 
ผู้ร้ายบางพวกอาจจะขอบิตคอยน์แทนเงินสด
คำหลอกลวงต่างๆ > eWhoring

ในรูปแบบที่ฝรั่งเรียกว่า eWhoring
ผู้ร้ายจะส่งรูปเปลือยรูปโป๊โดยปลอมตัวเป็นบุคคลนั้นเพื่อขายรูปและวิดีโอให้แก่เหยื่อ ชักชวนเหยื่อให้ส่งเงินไปให้แก่ผู้ร้ายเพื่อจะออกเดต เพื่อเปิดช่องดูวิดีโอ หรือเพื่อเจอกันตัวต่อตัว หรือเพื่อจะส่งลิงก์ฟิชชิง
รูปแรกๆ อาจจะเป็นรูปที่บุคคลจริงได้แชร์กับผู้อื่น หรืออาจจะเป็นรูปหรือวิดีโอโป๊ ที่คนจริงไม่ได้อาสาแชร์ ไม่ว่าจะเป็นรูปจาก revenge porn รูปที่ถูกแฮ็ก หรือถูกขโมย 
เหมือนกับสแกมหลอกให้รักอย่างอื่นๆ คดี eWhoring ก็ได้เพิ่มขึ้นอย่างรวดเร็วในช่วงโรคโควิดระบาด
การปลอมตัวมีหลายระดับเริ่มตั้งแต่เป็นการปลอมตัวหลอกลวงล้วนๆ หรือว่าเป็นอะไรที่ซับซ้อนกว่า เช่น คนในรูปอาจจะจ้างกลุ่มคนที่ 3 หรือว่าทีมแช็ตเพื่อปลอมเป็นตนในการส่งข้อความและส่งรูปไปให้แฟนคลับ
เพราะกลัวเรื่องการปลอมตัว เหยื่ออาจขอดูรูปภาพโดยเฉพาะๆ เพื่อพิสูจน์ว่ามีตัวตนจริงๆ เช่นให้ถือวัตถุอย่างหนึ่ง หรือเขียนข้อความโดยเฉพาะข้อความหนึ่งในกระดาษ 
ในเดือนพฤษภาคม 2023 เว็บไซต์สื่อโป๊ My.Club ได้ออกนโยบาย "No Fake Creators" (ห้ามคนทำปลอม) โดยบังคับให้ทุกคนที่ใช้แพลตฟอร์มในการขายรูป ขายวิดีโอ หรือขายการพูดคุย ต้องผ่านการพิสูจน์ตัวจริงรวมทั้งการสแกนใบหน้าทุกครั้งที่ลงชื่อเข้าใช้
ในสื่อ

ภาพยนตร์สวีเดน Raskenstam (1983) ซึ่งเป็นภาพยนตร์รักตลกที่มาจากเรื่องจริงของนายธนาคารชาวสวีเดน Gustaf Raskenstam ผู้หลอกหญิงเกินกว่าร้อยให้รัก แล้วหลอกให้สนับสนุนโปรเจ็กต์ต่างๆ ของตนทางการเงิน เขามักจะใช้โฆษณาทางหนังสือพิมพ์[ต้องการอ้างอิง]
มีภาพยนตร์ (เช่น คู่ฆ่า...อำมหิต) หลายเรื่องและรายการทีวีตอนหลายตอนที่แสดงเรื่องของ Raymond Fernandez และ Martha Beck ผู้เป็นคู่ฆาตกรฆ่าต่อเนื่องที่มีชื่อว่า "The Lonely Hearts Killers" (ฆาตกรคนเหงาใจ) ผู้เชื่อว่า ได้ฆ่าหญิง 20 คนในระหว่างปี 1947-1949 โดยพบกับเหยื่อผ่านโฆษณาทางหนังสือพิมพ์[ต้องการอ้างอิง]
ดูเพิ่ม

สแกมจ่ายเงินล่วงหน้า
แหล่งข้อมูลอื่น

Phishing ที่เว็บไซต์ Curlie
Catfished ที่ยูทูบ เป็นรายการยูทูบที่เหยื่อมาปรึกษาทีมผู้สอบสวนเพื่อตัดสินว่าคู่รักของเขาเป็นของจริง หรือเป็นนักหลอกลวง ผู้สอบสวนจะตรวจกำเนิดของรูปภาพที่ใช้ ตรวจสอบรายละเอียดทางภูมิศาสตร์และรายละเอียดอื่นๆ เพื่อให้เหยื่อได้ความกระจ่างใจ
สถิติประชากรโดยเพศและอายุของสแกมหลอกให้รักในปี 2011
จุดหลอมเหลว

Kofler bench
จุดหลอมเหลว คือ จุดที่สารเปลี่ยนสถานะจากของแข็งเป็นของเหลว จุดหลอมเหลวนี้มีค่าเท่ากับจุดเยือกแข็ง เพียงแต่จุดเยือกแข็งใช้เรียกเมื่อสารเปลี่ยนสถานะจากของเหลวเป็นของแข็ง ตัวอย่างเช่น น้ำ มีจุดหลอมเหลว เป็น 0 องศาเซลเซียส (Celsius) หมายความว่า น้ำแข็ง ซึ่งเป็นสถานะของแข็งของน้ำจะกลายสถานะเป็นของเหลวเมื่ออุณหภูมิมากกว่า 0 องศาเซลเซียส  และน้ำก็มีจุดเยือกแข็งที่ 0 องศาเซลเซียส อธิบายว่า น้ำสถานะของเหลวจะกลายสถานะเป็นของแข็งเมื่ออุณหภูมิลดลงต่ำกว่า 0 องศาเซลเซียส
ขั้นตอนการหาจุดหลอมเหลว

ขั้นตอนการหาจุดหลอมเหลว มีขั้นตอนดังต่อไปนี้
1. บรรจุสารลงในหลอดแคปิลารี (Capillary melting point tube) ประมาณ 0.5-1.0 เซนติเมตร จากปลายหลอดแคปิลลารี และมัดติดกับเทอร์โมมิเตอร์ โดยยางวง (Rubber band)
2. เสียบเทอร์โมมิเตอร์เข้ากับจุกคอร์ก และยึดติดกับแคลมพ์ (Clamp)
3. เทน้ำมันพาราฟินหรือกลีเซอรอล (หรือสารชนิดอื่น ๆ ที่มีอุณหภูมิสูงมาก ๆ ) ลงในบีกเกอร์ (Beaker) และจุ่มปลายเทอร์โมมิเตอร์ลงในบีกเกอร์ อย่าให้ปลายกระเปาะเทอร์โมมิเตอร์อยู่ติดกับผนังบีกเกอร์
4. ให้ความร้อนอย่างช้า ๆ บันทึกอุณหภูมิเมื่อเห็นสารในหลอดแคปิลลารีเริ่มหลอมเหลว อุณหภูมินั้น คือ จุดหลอมเหลว (Melting point)
ดูเพิ่ม

จุดเดือด
พันธะโคเวเลนต์

ในโมเลกุลของฟลูออรีน อะตอมของธาตุฟลูออรีนสองอะตอมสร้างพันธะโคเวเลนต์กัน
พันธะโคเวเลนต์ (อังกฤษ: Covalent bond) คือพันธะเคมี ภายในโมเลกุลลักษณะหนึ่ง พันธะโคเวเลนต์เกิดจากอะตอมสองอะตอมใช้เวเลนซ์อิเล็กตรอนหนึ่งคู่หรือมากกว่าร่วมกัน  ทำให้เกิดแรงดึงดูดที่รวมอะตอมเป็นโมเลกุลขึ้น อะตอมมักสร้างพันธะโคเวเลนต์เพื่อเติมวงโคจรอิเล็กตรอนรอบนอกสุดให้เต็ม ดังนั้น อะตอมที่สร้างพันธะโคเวเลนต์จึงมักมีเวเลนซ์อิเล็กตรอนอยู่มาก เช่น ธาตุหมู่ VI และหมู่ VII เป็นต้น พันธะโคเวเลนต์แข็งแรงกว่าพันธะไฮโดรเจนและมีความแข็งแรงพอ ๆ กับพันธะไอออนิก
พันธะโคเวเลนต์มักเกิดขึ้นระหว่างอะตอมที่มีค่าอิเล็กโตรเนกาทิวิตีใกล้เคียงกัน  ธาตุอโลหะมีแนวโน้มที่จะสร้างพันธะโคเวเลนต์มากกว่าธาตุโลหะซึ่งมักสร้างพันธะโลหะ เนื่องจากอิเล็กตรอนของธาตุโลหะสามารถเคลื่อนอย่างอิสระ ในทางกลับกัน อิเล็กตรอนของธาตุอโลหะไม่สามารถเคลื่อนที่ได้อย่างอิสระนัก การใช้อิเล็กตรอนร่วมกันจึงเป็นทางเลือกเดียวในการสร้างพันธะกับธาตุที่มีสมบัติคล้าย ๆ กัน อย่างไรก็ดี พันธะโคเวเลนต์ที่มีโลหะนั้นมีความสำคัญอย่างยิ่งในการเร่งปฏิกิริยา ตัวอย่างเช่น พันธะโคเวเลนต์ระหว่างสารอินทรีย์กับโลหะเป็นเครื่องมือสำคัญของกระบวนการสร้างพอลิเมอร์หลายๆ กระบวนการ เป็นต้น
อย่างไรก็ตาม ในการศึกษาในระดับที่สูงขึ้นจะพบว่า พันธะโคเวเลนต์ไม่จำเป็นต้องเกิดขึ้นระหว่างธาตุโลหะกับอโลหะเท่านั้น
นิยามโดย IUPAC

"บริเวณที่มีความหนาแน่นสัมพัทธ์ของอิเล็กตรอนสูงระหว่างนิวเคลียส ที่มีการใช้อิเล็กตรอนร่วมกันและก่อให้เกิดแรงดึงดูดและระยะทางระหว่างนิวเคลียสที่เป็นเอกลักษณ์เฉพาะ"
คุณสมบัติทางกายภาพของสารประกอบโคเวเลนต์

| สมบัติทางกายภาพ | สารประกอบโคเวเลนต์ |
| --- | --- |
สถานะ (ที่อุณหภูมิห้อง): ของแข็ง, ของเหลว, แก๊ส
การนำไฟฟ้า: โดยปกติไม่มี
จุดเดือดและจุดหลอมเหลว: มีหลายค่า โดยทั่วไปจะต่ำกว่าสารประกอบไอออนิก
การละลายในน้ำ: มีหลายค่า โดยทั่วไปจะต่ำกว่าสารประกอบไอออนิก
การนำความร้อน: โดยทั่วไปต่ำ
ดูเพิ่ม

พันธะเคมี
พันธะไฮโดรเจน
พันธะไอออนิก
พันธะโลหะ
ความยาวพันธะ
แหล่งข้อมูลอื่น

IUPAC. Compendium of Chemical Terminology, 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version: http://goldbook.iupac.org (2006-) created by M. Nic, J. Jirat, B. Kosata; updates compiled by A. Jenkins. ISBN 0-9678550-9-8. doi:10.1351/goldbook
Covalent Bonds and Molecular Structure เก็บถาวร 2009-02-10 ที่ เวย์แบ็กแมชชีน
Structure and Bonding in Chemistry--Covalent Bonds เก็บถาวร 2009-04-30 ที่ เวย์แบ็กแมชชีน
หลวงเดชาติวงศ์วราวัฒน์ (หม่อมหลวงกรี เดชาติวงศ์)

| พันตรีหม่อมหลวงกรี เดชาติวงศ์ |
| --- | --- |


รัฐมนตรีว่าการกระทรวงพาณิชย์
ดำรงตำแหน่ง 24 มีนาคม – 23 สิงหาคม พ.ศ. 2489
นายกรัฐมนตรี: ปรีดี พนมยงค์
ก่อนหน้า: มุนี มหาสันทนะ เวชยันต์รังสฤษฎ์
ถัดไป: วิลาศ โอสถานนท์
รัฐมนตรีว่าการกระทรวงคมนาคม
ดำรงตำแหน่ง 23 สิงหาคม พ.ศ. 2489 – 1 กุมภาพันธ์ พ.ศ. 2490
นายกรัฐมนตรี: ถวัลย์ ธำรงนาวาสวัสดิ์
ก่อนหน้า: สพรั่ง เทพหัสดิน ณ อยุธยา
ถัดไป: ทองอินทร์ ภูริพัฒน์
รัฐมนตรีช่วยว่าการกระทรวงอุตสาหกรรม
ดำรงตำแหน่ง 1 กันยายน พ.ศ. 2486 – 27 มีนาคม พ.ศ. 2487
นายกรัฐมนตรี: แปลก พิบูลสงคราม
ก่อนหน้า: สถาปนาตำแหน่ง
ถัดไป: หม่อมหลวงอุดม สนิทวงศ์
 
ข้อมูลส่วนบุคคล
เกิด: 30 สิงหาคม พ.ศ. 2445 มณฑลกรุงเทพ ประเทศสยาม
เสียชีวิต: 1 กุมภาพันธ์ พ.ศ. 2490 (44 ปี)   จังหวัดกาญจนบุรี ประเทศไทย
พรรคการเมือง: คณะราษฎร
คู่สมรส: หวลกลิ่น เดชาติวงศ์ ณ อยุธยา
บุตร: 3 คน
อาชีพ: ทหารบก

อำมาตย์ตรี นายพันตรี หลวงเดชาติวงศ์วราวัฒน์ อดีตนักการเมือง และรัฐมนตรีหลายกระทรวง หลวงเดชาติวงศ์วราวัฒน์ มีชื่อจริงว่า หม่อมหลวงกรี เดชาติวงศ์ เกิดเมื่อวันเสาร์ที่ 30 สิงหาคม พ.ศ. 2445 ณ ถนนตรีเพชร อำเภอพระนคร จังหวัดพระนคร โดยเป็นบุตรคนที่ 2 ของ หม่อมราชวงศ์เล็ก และหม่อมหลวงปุ้ย เดชาติวงศ์
ประวัติ

หลวงเดชาติวงศ์วราวัฒน์ จบการศึกษาจากโรงเรียนเทพศิรินทร์ จากนั้นได้ทุนของกรมรถไฟหลวงไปศึกษาวิชาวิศวกรรมโยธา ที่ประเทศอังกฤษ เมื่อ พ.ศ. 2463 จนสำเร็จการศึกษาระดับปริญญาตรีสาขาวิศวกรรมโยธา มหาวิทยาลัยเบอร์มิงแฮม จากนั้นกลับมารับราชการที่กรมรถไฟหลวงเมื่อปี พ.ศ. 2469 ตามคำสั่งกรมรถไฟหลวง ที่ ก.45/3536 ลงวันที่ 18 พฤศจิกายน พ.ศ. 2469 ตำแหน่งรั้งนายช่างผู้ช่วย กองแบบแผน รับพระราชทานเงินเดือน ๆ ละ 250 บาท รับราชการในกองแบบแผนอยู่ 3 เดือน ก็ย้ายไปประประจำ แผนกบำรุงทางและสถานที่ และในเดือนพฤษภาคม พ.ศ. 2470 เลื่อนตำแหน่งเป็นผู้ช่วยนายช่างภาค แผนกสำรวจแนวทาง เริ่มทำการสำรวจทางรถไฟจากโคราชไปขอนแก่น ในปี พ.ศ. 2472 ย้ายกลับไปประจำกองแบบแผน กรมรถไฟหลวงตามเดิม เมื่อวันที่ 16 พฤศจิกายน พ.ศ. 2475 ได้รับตำแหน่งเป็นนายช่างกำกับการโรงงานมักกะสัน กรมรถไฟหลวง วันที่ 2 เมษายน พ.ศ. 2476 ย้ายไปเป็นนายช่างกำกับการก่อสร้าง เพื่อควบคุมการสร้างทางรถไฟจากจังหวัดขอนแก่น ไปยังอำเภอกุมภวาปี
จนกระทั่ง พ.ศ. 2477 มีความผันผวนทางกรมรถไฟหลวง หม่อมหลวงกรีฯ จำต้องย้ายมารับราชการในกอง กรมโยธาเทศบาล ม.ล.กรีฯ ได้จากกรมรถไฟหลวงมาด้วยความอาลัยเป็นอย่างยิ่ง ทั้งนี้ เพราะวิชาการรถไฟเป็นวิชาการที่ ม.ล.กรีฯ ได้เรียนมาโดยตรง ม.ล.กรีฯ ย้ายเข้ารับราชการในตำแหน่งนายช่างชั้น 2 กองทาง กรมโยธาเทศบาล และได้เลื่อนขั้นเป็นหัวหน้ากองทาง นายช่างใหญ่ กรมโยธาเทศบาล และดำรงตำแหน่งอธิบดีกรมทางหลวง เมื่อปี พ.ศ. 2484 โดยระหว่างรับราชการในกองทางและกรมทางหลวง โดยมีผลงานอำนวยการสร้างทางหลวงหลายสาย เช่น ทางสายตาก-แม่สอด, สายแม่สาย-เชียงตุง เป็นต้น ต่อมาขึ้นเป็นปลัดกระทรวงอุตสาหกรรม เมื่อปี พ.ศ. 2486
บทบาททางการเมือง

หลวงเดชาติวงศ์วราวัฒน์ ได้เข้าร่วมกับคณะราษฎรฝ่ายพลเรือน ทำการเปลี่ยนแปลงการปกครองเมื่อปี พ.ศ. 2475 และได้รับแต่งตั้งให้เป็นสมาชิกสภาผู้แทนราษฎร (ส.ส.) เป็นการชั่วคราวและเป็นรัฐมนตรีที่ไม่ได้ประจำกระทรวง (ร.ม.ต.ลอย)  อีกทั้งในช่วงสงครามมหาเอเชียบูรพา ก็ได้เข้าร่วมกับขบวนการเสรีไทย
และเคยดำรงตำแหน่งเป็นรัฐมนตรีช่วยว่าการกระทรวงอุตสาหกรรม 2 สมัย ในรัฐบาลที่มี จอมพล ป.พิบูลสงคราม เป็นนายกรัฐมนตรี, เป็นรัฐมนตรีว่าการกระทรวงพาณิชย์ในรัฐบาลที่มี นายปรีดี พนมยงค์ เป็นนายกรัฐมนตรี และเป็นรัฐมนตรีว่าการกระทรวงคมนาคมในรัฐบาล พลเรือตรี ถวัลย์ ธำรงนาวาสวัสดิ์ เป็นนายกรัฐมนตรี
ชีวิตครอบครัว

หลวงเดชาติวงศ์วราวัฒน์ สมรสกับหวลกลิ่น เดชาติวงศ์ ณ อยุธยา (นามสกุลเดิม: ศรุตานนท์)  ธิดาพระยาราชเดชดำรง (ผล ศรุตานนท์) กับคุณหญิงหอมนวล ศรุตานนท์ (ราชธิดาในเจ้าพิริยเทพวงษ์ เจ้าผู้ครองนครแพร่องค์สุดท้าย) มีบุตร-ธิดารวม 3 คน ได้แก่
นางกุศลิน ศรียาภัย สมรสกับ นายนิตย์ ศรียาภัย
นายสุธี เดชาติวงศ์ ณ อยุธยา สมรสกับ แพทย์หญิงขวัญฤดี เดชาติวงศ์ ณ อยุธยา
นางสาวกีรติ เดชาติวงศ์ ณ อยุธยา
ถึงแก่อนิจกรรม

หลวงเดชาติวงศ์วราวัฒน์ ถึงแก่อนิจกรรมเมื่อวันที่ 1 กุมภาพันธ์ พ.ศ. 2490 สิริอายุได้ 45 ปี ด้วยอุบัติเหตุขณะนั่งรถยนต์รางเดินทางไปตรวจสภาพทางรถไฟสายกาญจนบุรี-พม่า (ทางรถไฟสายมรณะ) ซึ่งฝ่ายสัมพันธมิตรยึดมาจากญี่ปุ่น เพื่อสำรวจความเป็นไปได้ที่จะใช้ประโยชน์ทางรถไฟสายนี้ในเชิงพาณิชย์ ขบวนรถยนต์รางดังกล่าวได้ตกเหวลึก 8 เมตร ที่สะพานข้ามห้วยคอยทา หลักกิโลเมตรที่ 262 ระหว่างสถานีรถไฟปรังกาสีกับนิเถะ เนื่องจากรางรถไฟเกิดการทรุดตัว โดยหลวงเดชาติวงศ์วราวัฒน์ถึงแก่อนิจกรรมหลังประสบอุบัติเหตุเพียง 1 ชั่วโมง
หลังจากถึงแก่อนิจกรรมไปแล้ว ทางรัฐบาลได้ทำการตั้งชื่อสะพานข้ามแม่น้ำเจ้าพระยาบนถนนพหลโยธินในเขตตัวอำเภอเมือง จังหวัดนครสวรรค์ ว่า "สะพานเดชาติวงศ์" เพื่อเป็นอนุสรณ์รำลึกถึงด้วย
เครื่องราชอิสริยาภรณ์

พ.ศ. 2486 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2484 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
นิวคลีออน

นิวเคลียสอะตอมประกอบด้วยอนุภาคอัดแน่นของนิวคลีออน 2 ประเภท คือโปรตอน (สีแดง) กับนิวตรอน (สีน้ำเงิน) ในภาพนี้ โปรตอนกับนิวตรอนดูเหมือนลูกบอลเล็กๆ ที่ติดแน่นอยู่ด้วยกัน แต่ในนิวเคลียสจริงๆ ตามความเข้าใจของวิชาฟิสิกส์นิวเคลียร์ยุคใหม่ไม่ได้มีหน้าตาแบบนี้ เราพรรณนาภาพนิวเคลียสจริงๆ อย่างถูกต้องได้เพียงอาศัยกลศาสตร์ควอนตัมเท่านั้น ตัวอย่างเช่น ในนิวเคลียสจริงๆ นิวคลีออนแต่ละตัวจะอยู่ในหลายๆ ตำแหน่งในเวลาเดียวกัน กระจายไปทั่วตลอดนิวเคลียส
นิวคลีออน (อังกฤษ: Nucleon) คือหนึ่งในหลายอนุภาคที่ประกอบขึ้นเป็นนิวเคลียสของอะตอม นิวเคลียสของอะตอมแต่ละตัวประกอบด้วยนิวคลีออนหนึ่งตัวหรือมากกว่านั้น ดังนั้นอะตอมแต่ละตัวจึงประกอบด้วยกลุ่มของนิวคลีออนที่ล้อมรอบด้วยอิเล็กตรอนหนึ่งตัวหรือมากกว่านั้น นิวคลีออนมีอยู่ 2 ประเภทคือนิวตรอน และโปรตอน เลขมวลของไอโซโทปอะตอมหนึ่งๆ จะมีค่าเท่ากันกับจำนวนของนิวคลีออนของไอโซโทปอะตอมนั้นๆ ด้วยเหตุนี้ เราจึงสามารถใช้เลขนิวคลีออนแทนที่เลขมวลหรือเลขมวลอะตอมซึ่งเป็นที่นิยมใช้กันอย่างกว้างขวางก็ได้
ก่อนจะถึงทศวรรษ 1960 เคยเชื่อกันว่านิวคลีออนเป็นอนุภาคมูลฐาน ซึ่งไม่อาจประกอบขึ้นจากชิ้นส่วนอื่นใดที่เล็กไปกว่านั้นอีกแล้ว แต่ปัจจุบันเราทราบกันแล้วว่ามันเป็นอนุภาคประกอบ ซึ่งเกิดจากควาร์กสามตัวเกาะเข้าด้วยกันด้วยสิ่งที่เรียกว่าอันตรกิริยาอย่างเข้ม อันตรกิริยาระหว่างนิวคลีออนตั้งแต่ 2 ตัวขึ้นไปเรียกว่า internucleon interaction หรือแรงนิวเคลียร์ ซึ่งเกิดขึ้นจากอันตรกิริยาอย่างเข้มนั่นเอง (แต่เดิมก่อนมีการค้นพบควาร์ก คำว่า "อันตรกิริยาอย่างเข้ม" มีความหมายถึงเพียง internucleon interaction เท่านั้น)
ทั้งโปรตอนและนิวตรอนล้วนเป็นแบริออน และก็เป็นเฟอร์มิออนด้วย ตามคำนิยามของฟิสิกส์อนุภาค อนุภาคทั้งสองนี้ประกอบกันเป็น isospin doublet ซึ่งเป็นคำอธิบายว่าทำไมมวลของพวกมันจึงเกือบเท่ากัน โดยที่นิวตรอนหนักกว่าโปรตอนราว 0.1% เท่านั้น
หนังสืออ่านเพิ่มเติม

Thomas, A. W.; Weise, W. (2001). The Structure of the Nucleon. Berlin, DE: Wiley-WCH. ISBN 3-527-40297-7.
Brown, G .E.; Jackson, A. D. (1976). The Nucleon–Nucleon Interaction. North-Holland Publishing. ISBN 978-0-7204-0335-0.
Nakamura, N.; Particle Data Group;  และคณะ (2011). "Review of Particle Physics". Journal of Physics G. 37 (7): 075021. Bibcode:2010JPhG...37g5021N. doi:10.1088/0954-3899/37/7A/075021.
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  เช็กเกีย
วอลเลย์บอลหญิงไทยแลนด์ลีก 2023-24

| วอลเลย์บอลหญิงไทยแลนด์ลีก 2023-24 |
| --- | --- |
ลีก: วอลเลย์บอลหญิงไทยแลนด์ลีก
กีฬา: วอลเลย์บอล
ระยะเวลา: 10 พฤศจิกายน พ.ศ. 2566 – 18 กุมภาพันธ์ พ.ศ. 2567
จำนวนแมตช์: 53
จำนวนทีม: 8
หุ้นส่วนโทรทัศน์: เอ็นบีที 2 เอชดี / TrueID
เลกแรก
ทีมชนะเลิศประจำฤดูกาล: ไดมอนด์ ฟู้ด ไฟน์เชฟ-แอร์ฟอร์ซ
รองชนะเลิศ: นครราชสีมา คิวมินซี วีซี
เลกสอง
ทีมชนะเลิศประจำฤดูกาล: ไดมอนด์ ฟู้ด ไฟน์เชฟ-แอร์ฟอร์ซ
  รองชนะเลิศ: นครราชสีมา คิวมินซี วีซี
รอบสุดท้าย
Champions: นครราชสีมา คิวมินซี วีซี (สมัยที่ 6)
  Runners-up: ไดมอนด์ ฟู้ด ไฟน์เชฟ-แอร์ฟอร์ซ
Finals MVP:  โคโตเอะ อิโนอูเอะ (นครราชสีมา คิวมินซี วีซี)
วอลเลย์บอลหญิงไทยแลนด์ลีก
← 2022-232024-25 →
วอลเลย์บอลหญิงไทยแลนด์ลีก 2023-24 หรือ เอสโคล่า วอลเลย์บอลไทยแลนด์ลีก ฤดูกาล 2567 ตามชื่อของผู้สนับสนุนหลัก โดยครั้งนี้จัดขึ้นเป็นครั้งที่ 19 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
ทีมที่เข้าร่วมแข่งขัน > ข้อมูลสโมสร

| 0 | 1 | 2 | 3 | 4 |
| --- | --- | --- | --- | --- |
| สโมสร | หัวหน้าผู้ฝึกสอน | หัวหน้าทีม | สี | ผู้ผลิตชุด |
| แก่นนคร มหาวิทยาลัยการกีฬาแห่งชาติ วีซี |  ณรงค์ฤทธิ์ เว้นบาป |  อริษา พรมนก |     | ไอแอม |
| ยูเรก้า – ศรีสะเกษ วีซี |  ประโยชน์ รังษี |  ณฤมล ขานอัน |     | แกรนด์สปอร์ต |
| ไดมอนด์ ฟู้ด ไฟน์เชฟ-แอร์ฟอร์ซ |  กิตติคุณ ศรีอุทธวงศ์ |  กุลภา เปี่ยมพงษ์สานต์ |       | แกรนด์สปอร์ต |
| นครนนท์ |  ธนกฤต อินเลี้ยง |  สินีนาฎ โพธิ์เจริญ |     | แกรนด์สปอร์ต |
| อาร์เอสยู วีซี |  ภัทรณัฐ ดีมา |  เกวลิน สุวรรณวงศ์ |     | กีล่า |
| สุพรีม ทิพย ชลบุรี-อี.เทค |  วิลาวัณย์ อภิญญาพงศ์ |  ปลื้มจิตร์ ถินขาว |       | ไอมาเน่ |
| มหาวิทยาลัยขอนแก่น ขอนแก่นสตาร์ วีซี |  อภิรัฐ งามมีฤทธิ์ |  ฑิฆัมพร ช้างเขียว |     | ไอแอม |
| นครราชสีมา คิวมินซี วีซี |  สมชาย ดอนไพรยอด |  สิริมา มานะกิจ |       | จีวาย |
ทีมที่เข้าร่วมแข่งขัน > ผู้เล่นต่างชาติ

| 0 | 1 | 2 | 3 | 4 |
| --- | --- | --- | --- | --- |
| สโมสร |  ผู้เล่น | เลก 1 | เลก 2 |  หมายเหตุ |
| ไดมอนด์ ฟู้ด ไฟน์เชฟ-แอร์ฟอร์ซ |  มิซากิ ยามาอูจิ | ✔ | ✔ |  |
| ไดมอนด์ ฟู้ด ไฟน์เชฟ-แอร์ฟอร์ซ |  อนาสตาซียา กูร์บาโนวา | – | ✔ |  |
| สุพรีม ทิพย ชลบุรี-อี.เทค |  ฮหว่าง ถิ เกี่ยว จิ่ญ | – | ✔ |  |
| สุพรีม ทิพย ชลบุรี-อี.เทค |  ดว่าน ถิ เลิม หวัญ | – | ✔ |  |
| สุพรีม ทิพย ชลบุรี-อี.เทค |  มาเรีย เอดัวร์ดา เลย์ชี จี ฟารีอัส | – | ✔ |  |
| นครราชสีมา คิวมินซี วีซี |  บรีอานา โฮลแมน | ✔ | ✔ |  |
| นครราชสีมา คิวมินซี วีซี |  เซลีน โดมิงโก | ✔ | ✔ |  |
| นครราชสีมา คิวมินซี วีซี |  โคโตเอะ อิโนอูเอะ | ✔ | ✔ |  |
การตัดสินลำดับจากผลการแข่งขัน

ในการแข่งขันหากผลว่ามีผลเท่ากันจะตัดสินตามลำดับดังนี้
แต้มจากผลการแข่งขัน: นัดที่แข่งขันชนะ 3–0 หรือ 3–1  ทีมที่ชนะจะได้ 3 แต้ม ทีมที่แพ้ได้ 0 แต้ม, ส่วนนัดที่แข่งขันชนะ 3–2 ทีมที่ชนะจะได้ 2 แต้ม ทีมที่แพ้ได้ 1 แต้ม
จำนวนนัด(แมทช์)ที่แข่งชนะ
อัตราส่วนเซ็ตที่ชนะต่อเซ็ตที่แพ้
อัตราส่วนแต้มที่ทำได้ต่อแต้มที่เสียของทุกนัด
หากทีมใดๆมีข้อ 1–4 มีค่าเท่ากันจะใช้ผลการแข่งขันของนัดล่าสุดระหว่างทีมนั้นๆตัดสิน
เลกแรก > ตารางคะแนน

| --- | --- |
: ผ่านเข้าสู่การแข่งขันในเลกที่ 2
: หมดสิทธิ์เข้าแข่งขันในดิวิชั่น 1
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | ไดมอนด์ ฟู้ด ไฟน์เชฟ-แอร์ฟอร์ซ | 7 | 0 | 20 | 21 | 3 | 7.000 | 591 | 441 | 1.340  |
| 2 | นครราชสีมา คิวมินซี วีซี | 6 | 1 | 18 | 18 | 3 | 6.000 | 510 | 368 | 1.386  |
| 3 | สุพรีม ทิพย ชลบุรี-อี.เทค | 5 | 2 | 15 | 17 | 9 | 1.889 | 610 | 544 | 1.121  |
| 4 | มหาวิทยาลัยขอนแก่น ขอนแก่นสตาร์ วีซี | 4 | 3 | 13 | 15 | 11 | 1.364 | 584 | 570 | 1.025  |
| 5 | นครนนท์ | 3 | 5 | 10 | 12 | 15 | 0.800 | 464 | 464 | 1.000  |
| 6 | แก่นนคร มหาวิทยาลัยการกีฬาแห่งชาติ วีซี | 2 | 7 | 5 | 8 | 23 | 0.348 | 405 | 539 | 0.751  |
| 7 | อาร์เอสยู วีซี | 1 | 8 | 5 | 10 | 25 | 0.400 | 511 | 628 | 0.814  |
| 8 | ยูเรก้า – ศรีสะเกษ วีซี | 0 | 7 | 0 | 1 | 21 | 0.048 | 431 | 522 | 0.826 |
เลกแรก > ตารางแข่งขัน > สัปดาห์ที่ 1

สนามแข่งขัน: อาคารกีฬานิมิตรบุตร กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 10 พ.ย. | 15:00 | ไดมอนด์ ฟู้ด ไฟน์เชฟ-แอร์ฟอร์ซ  | 3–0 |  นครราชสีมา คิวมินซี วีซี  | 25–22 | 25–19 | 25–19 |   |   | 75–60 |   |
| 11 พ.ย. | 12:00 | แก่นนคร มหาวิทยาลัยการกีฬาแห่งชาติ วีซี  | 3–0 |  ยูเรก้า – ศรีสะเกษ วีซี  | 25–18 | 27–25 | 25–23 |   |   | 77–66 |   |
| 12 พ.ย. | 15:00 | นครนนท์  | 1–3 |  มหาวิทยาลัยขอนแก่น ขอนแก่นสตาร์ วีซี  | 19–25 | 17–25 | 25–17 | 20–25 |   | 81–92 |   |
| 12 พ.ย. | 18:00 | อาร์เอสยู วีซี  | 1–3 |  สุพรีม ทิพย ชลบุรี-อี.เทค  | 28–30 | 19–25 | 26–24 | 23–25 |   | 96–104 |   |
| 15 พ.ย. | 18:00 | นครราชสีมา คิวมินซี วีซี  | 3–0 |  นครนนท์  | 25–14 | 25–14 | 25–21 |   |   | 75–49 |   |
เลกแรก > ตารางแข่งขัน > สัปดาห์ที่ 2

สนามแข่งขัน: อาคารกีฬานิมิตรบุตร กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 17 พ.ย. | 18:00 | มหาวิทยาลัยขอนแก่น ขอนแก่นสตาร์ วีซี  | 1–3 |  ไดมอนด์ ฟู้ด ไฟน์เชฟ-แอร์ฟอร์ซ  | 25–23 | 16–25 | 12–25 | 20–25 |   | 73–98 |   |
| 18 พ.ย. | 12:00 | สุพรีม ทิพย ชลบุรี-อี.เทค  | 3–0 |  นครนนท์  | 25–17 | 25–16 | 25–18 |   |   | 75–51 |   |
| 19 พ.ย. | 15:00 | แก่นนคร มหาวิทยาลัยการกีฬาแห่งชาติ วีซี  | 3–2 |  อาร์เอสยู วีซี  | 25–21 | 17–25 | 25–20 | 25–27 | 15–5 | 107–98 |   |
| 19 พ.ย. | 18:00 | นครราชสีมา คิวมินซี วีซี  | 3–0 |  ยูเรก้า – ศรีสะเกษ วีซี  | 25–19 | 25–12 | 25–20 |   |   | 75–51 |   |
| 22 พ.ย. | 15:00 | มหาวิทยาลัยขอนแก่น ขอนแก่นสตาร์ วีซี  | 3–1 |  อาร์เอสยู วีซี  | 21–25 | 26–24 | 30–28 | 25–16 |   | 102–93 |   |